Ylinen suoritti varusmiespalveluksen armeijakoulussa aloitettuaan sen vuonna 2008 kurssinsa ainoana naisena. Hän tapasi armeija-aikana painin SM-mitalisti Ville Lehtikankaan, ja pari kihlautui kolme vuotta myöhemmin. Pariskunnalle syntyi alkuvuodesta 2014 poika, minkä johdosta Yliseltä jäivät väliin EM-kilpailut Vantaalla. Perhe asuu omakotitalossa Kuortaneella Ylisen sukulaisten naapurustossa.